1.pielikums

Protokolam Nr.48

12.09.2019.

AS “Publisko aktīvu pārvaldītājs Possessor“

Iepirkuma komisijas

2019.gada 12.septembra sēdē sniegtās atbildes

uz uzdotajiem jautājumiem

par aptaujām

“**Zemes vienību kadastrālā uzmērīšana, dzīvojamām mājām funkcionāli nepieciešamo zemes gabalu noteikšana un projektu izstrādāšana”** (PA/2019/41) un “**Zemes vienību Spāres ielā 11, Ventspilī, un Ūdens ielā 35, Liepājā, kadastrālā uzmērīšana” (PA/2019/42)**

###### **Par AS “Publisko aktīvu pārvaldītājs Possessor“ 2019.gada 5.septembrī izsludinātajām aptaujām “Zemes vienību kadastrālā uzmērīšana, dzīvojamām mājām funkcionāli nepieciešamo zemes gabalu noteikšana un projektu izstrādāšana”** (PA/2019/41) un “**Zemes vienību Spāres ielā 11, Ventspilī, un Ūdens ielā 35, Liepājā, kadastrālā uzmērīšana” (PA/2019/42) ir iesniegti šādi jautājumi:**

###### **09.09.2019.**

**Jautājums:**

**1)** Vai paredzamā līgumcena ir katrā no aptaujām visu daļu kopējā līgumcena vai katras daļas atsevišķi paredzamā līgumcena?

**Atbilde:**

Katras aptaujas Instrukcijā pretendentiem ir norādīta kopējā paredzamā līgumcena par visiem attiecīgās Instrukcijas pretendentiem 1.punktā minētajiem objektiem.

**Jautājums:**

**2)** Vai paziņojumu par aptaujām 2.pielikumā nebūtu jāmaina 3.punkta teksts, kurā norādīts kopējais apjoms, jo aptauja paredz iespēju iesniegt piedāvājumu pa daļām?

**Atbilde:**

Katras aptaujas Instrukcijā pretendentiem 2.pielikumā “Pieteikums un finanšu piedāvājums” 3.punktā ir minēti visi Instrukcijas pretendentiem 1.punktā minētie objekti un pakalpojuma kopējais apjoms. Pretendents, iesniedzot piedāvājumu tikai par kādu no daļām, šajā punktā veic attiecīgas korekcijas.

**Jautājums:**

**3)** Aptaujas “Zemes vienību Spāres ielā 11, Ventspilī, un Ūdens ielā 35, Liepājā, kadastrālā uzmērīšana” (PA/2019/42) Instrukcijas pretendentiem 1.pielikuma “Tehniskā specifikācija” Darba uzdevumā (tabula) pie objekta Ūdens iela 35, Liepāja, 4.punktā norādīts, ka Apgrūtinājumu plānu jāsaskaņo ar Ventspils pilsētas domi. Lūgums ziņot, ja tiks veiktas korekcijas iepirkuma dokumentācijā.

**Atbilde:**

Aptaujas Instrukcijas pretendentiem 1.pielikumā “Tehniskās specifikācija” darba uzdevumā (tabula) pie objekta Ūdens iela 35, Liepāja, 4.punktā ir veiktas korekcijas - Apgrūtinājumu plāns jāsaskaņo ar Liepājas pilsētas domi.